નવસારી શહેરનું હદ વિસ્તરણની વાતો તો થાય છે અને એક ગામ જલાલપોરને નવસારીની હદમાં સમાવાયું પણ હતું પરંતુ વિજલપોરને લઈને અસમંજસતાની સ્થિતિ રહી છે. નવસારી પાલિકાએ અગાઉ કરેલા ઠરાવમાં વિજલપોરને હદ વિસ્તરણમાં સમાવવાની વાત કરી ન હતી. જોકે આ વખતે સ્થિતિ અલગ છે. ફેબ્રુઆરી 2018માં વિજલપોર પાલિકાની વર્તમાન પાંખની મુદત પૂરી થાય છે ત્યારે શું સરકાર વિજલપોર પાલિકાની અલાયદી ચૂંટણી કરાવવાની જગ્યાએ નવસારીમાં ભેળવી દેશે ? હાલ તો તર્ક જ લગાવાઈ રહ્યા છે.